7. Kun pääset vapaaksi, sinua vaaditaan allekirjoittamaan paperi, jossa kerrot saaneesi takaisin kaiken 
takavarikoidun omaisuutesi. Kieltäydy allekirjoittamasta sitä, ennen kuin olet tarkastanut omaisuutesi 
huolella. Tarkista myös, onko puhelimestasi soitettu tai onko päiväkirjasi väärässä taskussa. Sinun ei 
tarvitse allekirjoittaa paperia, vaikka kaikki olisikin kunnossa. 

8. Älä vaivu epätoivoon, äläkä masennu. Keksi itsellesi tekemistä! Joogaa, punnerra, venyttele, pyy¬ 
dä kynäja paperia kirjoittamista ja piirtämistä varten, tee villasukista jonkkapallot... Muista, ettei sinua 
ole unohdettu putkaan. Sinua ajatellaan sen ulkopuolella, sinusta huolehditaan ja mahdollisesti sinulle 
on yritetty kuljettaa kirjoja ja ruokaa, vaikket sitä tietäisikään. 


Kuulustelu 

1. Kuulustelu alkaa vasta, kun sinulle on kerrottu asemasi kuulustelussa (epäilty, todistaja vai 
asianomistaja), mistä sinua mahdollisesti epäillään sekä oikeudesta käyttää avustajaa. Sinua ei 
voida velvoittaa vastaamaan mihinkään kuulustelussa eikä sen ulkopuolella. Vaadi saada nähdä 
oikeutesi kirjallisina, koska muuten et ehkä tule kuulemaan niitä kaikkia. Sinulla on oikeus saada 
oikeutesi kirjallisina, vaikka poliisiaseman kopiokone kuinka olisi rikki. 

2. Vaadi asianajaja paikalle kuulusteluavustajaksi, mikäli mahdollista. Jos sinut on otettu kiinni 
mielenosoituksessa tms. ja lakitukiryhmä on saanut siitä tiedon, asianajaja saattaa odottaa sinua jo 
poliisiasemalla. Jos asianajaja on paikalla, sinua todennäköisesti kohdellaan asiallisemmin, mutta pyy¬ 
dä aina tuttu tai jonkun suosittelema asianajaja Jos olet alle 18, voit vaatia huoltajaasi paikalle. Alle 18- 
vuotiasta ei saa kuulustella ilman todistajaa. 

3. Jos sinua kuulustellaan TODISTAJANA, sinun täytyy vastata kuulustelijan esittämiin kysy¬ 
myksiin, ja sinulla on velvollisuus pysyä totuudessa. Voit kuitenkin kieltäytyä vastaamasta kysymyk¬ 
siin sillä perusteella, että pelkäät itsesi tai lähiomaisesi joutuvan syytteeseen. Asiaan liittymättömiin 
kysymyksiin on oikeus kieltäytyä vastaamasta. 

4. Jos sinua kuulustellaan EPÄILTYNÄ, sinun on kerrottava poliisille vain nimesi, osoitteesi ja 
henkilötunnuksesi. Kaikkiin muihin kysymyksiin voit kieltäytyä vastaamasta. Epäillyllä ei ole velvol¬ 
lisuutta pysyä totuudessa. 

5. Epäiltynä on turvallisinta vastata jokaiseen kysymykseen "en kommentoi", vaikka olisitkin 
syytön, ellet halua aiheuttaa ongelmia muille. Voit myös käyttää hyväksi havaittuja "en muista", "en 
tunnistanut henkilöä" ja "kiistän ehdottomasti syyllistyneeni mihinkään rikokseen" -vastauksia. Poliisi 
ei kysy viattomia kysymyksiä, ja poliisin on todistettava sinut syylliseksi - sinun ei tarvitse todistaa 
syyttömyyttäsi! 

6. Kuulustelun aikana sinulle saatetaan esittää epäasiallisia kysymyksiä tai huomautuksia ulkonäöstäsi, 
seksuaalisesta tai poliittisesta suuntautumisestasi tai älykkyysosamäärästäsi. Vaadi jokainen huomau¬ 
tus ja kysymys kirjattavaksi kuulustelupöytäkirjaan, vaikket niihin vastaisikaan. Älä provosoidu - 
paras tapa lyödä takaisin on pysyä hiljaa. 

7. Älä koskaan kerro kenenkään muun nimiä, äläkä vahvista epäilyjä itsestäsi tai muista. Älä 

puhu poliisien kanssa kuulustelun ulkopuolella. 

8. Sinun ei ole pakko allekirjoittaa kuulustelupöytäkirjaa. Tarkista se silti, ja vaadi muutettavaksi 


jokainen kohta, joka ei täysin vastaa sanomisiasi. Älä muutenkaan allekirjoita mitään - siihen ei ole 
mitään pakkoa. 

9. Kuulustelijat luottavat usein ihmisten naiiviuteen ja pelkoon. Pysy tiukkana äläkä puhu ristiin. 
On tärkeää, että tunnet oikeutesi, pidät niistä kiinni ja tiedät mitä teet. Ainoa keino säilyttää hyvä 
asemasi on puhua mahdollisimman vähän ja vastata kysymyksiin "en kommentoi" tai "kiistän". 


Pidätys 

1. Jos sinulle ilmoitetaan pidätyksestä, vaadi heti oikeutesi paperilla. Pidätetyn oikeuksien on löy¬ 
dyttävä jokaisesta putkasta. 

2. Hanki luotettava ja hyvä asianajaja. Jos et tunne ketään ennestään, ota yhteyttä lakitukiryhmään 
tai pyydä vapaana olevaa ystävääsi (jota ei epäillä samasta rikoksesta) hankkimaan sinulle sellainen. 
Älä ota vastaan poliisin tarjoamaa asianajajaa. Jos olet pienituloinen, valtio usein korvaa asianajokulusi. 

3. Älä luota tuntemattomaan asianajajaan. Kunnon asianajaja ei kysele turhia, eikä neuvo sinua 
tekemään vastoin tahtoasi. Voit vaihtaa asianajajan halutessasi. 

4. Yritä saada sana ulkopuolelle, että sinut on pidätetty. Jos vaadit, niin poliisilla on velvollisuus 
ilmoittaa olinpaikastasi vanhemmillesi, sisaruksillesi ja tyttö/poikaystävällesi. 

5. Älä suostu yhteenkään kuulusteluun ilman asianajajaasi. 

6. "En kommentoi" -vastaus on paras ja helpoin tapa lyödä kapuloita tutkimusten rattaisiin. Näin 
autat parhaiten itseäsi ja niitä, jotka ovat vielä vapaana. Tämä pätee kuitenkin vain pienehköihin rikok¬ 
siin ja soveltuu erityisesti mielenosoituksiin tai vastaaviin. Käytä omaa harkintakykyäsi, mutta jos olet 
epävarma, älä puhu. 

7. Älä kerro poliisille mitään kuulustelujen ulkopuolella. 

8. Älä usko, että sinut muka pidetään pidätettynä kolme päivää ja sitten vangitaan tutkimusten ajaksi, 
jos et kerro mitään. Jos poliisi ei saa mitään todisteita sinua vastaan, he eivät voi vangituttaa sinua. 
Tunnustamalla saatat helposti vain pahentaa asemaasi. 


Kuulusteluiasa koettua 

Usein kuulustelijan tavoitteena on saavuttaa luottamuksesi. Jos kuulustelija puhuttelee sinua rennosti 
etunimeltä ja kertoo käyneensä samaa koulua äitisi kanssa, hän todennäköisesti yrittää saada sinut 
uskomaan, että sinua kohdellaan yksilönä ja arvosi sellaisena tunnustetaan; että sinua ei kohdella 
mitättömänä osana koneistoa ja että kuulustelija haluaa vain parastasi. 

Kuulustelijan toisena tavoitteena ei välttämättä ole yrittää huijata sinua paljastamaan tietojasi vahin¬ 
gossa, vaan saada sinut haluamaan jakaa tietosi kuulustelijan kanssa. Alla joitakin yleisesti käytettyjä 
keinoja. 

1. Valehtelu. Sinulle saatetaan kertoa, että sinua vastaan on riittävästi näyttöä, koska kaverisi ovat 




käräyttäneet sinut omissa kuulusteluissaan, ja että selviät paljon helpommalla kertomalla, kuka rikok¬ 
sen todella teki. "Kyllähän me tiedämme, ettet ole syyllinen, mutta ellet kerro totuutta, joudumme 
syyttämään sinua". Älä usko. 

2. Valehtelu II. Sinulle kerrotaan, että ne kaverisi, jotka "houkuttelivat sinut mukaan", eivät tule autta¬ 
maan sinua, eikä "niin sanottuja kavereitasi" kiinnosta, mitä sinulle tapahtuu. Kuulustelijasi mukaan 
ainoat, jotka sinua voivat ja haluavat auttaa, ovat he itse. Älä usko, sillä todennäköisesti joku odottaa jo 
sinuakin putkan ulkopuolella. 

3. Läheisen painostus. Lakia tuntematon äitisi saatetaan ottaa mukaan kuulusteluun sen jälkeen, kun 
hänelle on kerrottu, että sinua odottaa kahden vuoden tuomio, ellet puhu. Lähisukulaisen käyttäminen 
painostukseen on mahdollista lähinnä alaikäisten kohdalla ja harvinaisen ikävä temppu. 

4. Samassa veneessä. Kuulustelija voi olla alusta asti mukava, rento ja kertoa "epävirallisesti, näin 
meidän kesken" olevansa itsekin vanha radikaali. Sinulle saatetaan tarjota kahvia ja kysellä, nukuitko 
hyvin sellissä. "Työtähän me vain tehdään, tehdään siitä kaikille helppoa, eikö?" Jos olet kerran aloit¬ 
tanut jutustelun, on paljon vaikeampaa lakata vastaamasta siinä vaiheessa, kun aletaan hitaasti liukua 
kuulustelun puolelle. 

5. Meidän kesken. Ennen tai jälkeen kuulustelun kuulustelija voi esittää sinulle kysymyksiä "näin 
kuulustelun ulkopuolella, ihan omasta mielenkiinnosta". Älä luota tähän, poliisin kanssa käydyt kes¬ 
kustelut eivät koskaan ole luottamuksellisia. 

6. Suunnanvaihto. Kuulustelija voi yrittää hämmentää sinua vaihtamalla taktiikkaa täysin yllättäen. 
Ensin sinulle ollaan mukavia, mutta kieltäydyttyäsi ensimmäisen kerran kommentoimasta kuulustelija 
antaa sinun kärsiä seuraukset huutamalla suoraa huutoa. 

7. Hyvä poliisi - paha poliisi. Yleistä on, että kuulustelussa on paikalla kaksi poliisia, joista toinen on 
aggressiivinen, uhkaava ja käyttäytyy epäasiallisesti, toinen hyssyttelee toveriaan ja käyttäytyy muka¬ 
vasti. Hyvä poliisi - paha poliisi -menetelmää käytetään, jotta uskoisit mukavamman poliisin pelastavan 
sinut toiselta ja auttavan sinua selviämään mahdollisimman helpolla. 

8. Nöyryyttäminen. Sinua kohdellaan säälien ja halveksuvasti. Tarkoituksena on saada sinut tunte¬ 
maan itsesi likaiseksi, huonoksi, lapselliseksi ja typeräksi, jotta tuntisit tarvetta puolustautua tai "käyt¬ 
täytyä järkevästi", ts. vastata kysymyksiin. 

9. Pompottaminen. Jos kieltäydyt yhteistyöstä kuulustelussa, sinut saatetaan viedä takaisin selliin ja 
hakea takaisin vasta parin tunnin päästä. Sinut halutaan saada uskomaan, että selviät helpommin puhu¬ 
malla, ja ettet pääse vapaaksi ennen sitä. 

TUNNE OIKEUTESI! 

KIINNIOTTO, PIDÄTYS JA KUULUSTELU 


Kiinniotto 

1. Kiinniotto-oikeus on pääsääntöisesti poliisilla tai vartijalla, monissa tapauksissa kenellä tahansa 
(jokamiehen kiinniotto-oikeus). Sinut saa ottaa kiinni a) henkilöllisyytesi selvittämistä varten, b) jos 
sinun epäillään syyllistyneen rikokseen, c) jos sinun epäillään olevan vaaraksi itsellesi tai muille 
tai d) jos sinun epäillään todennäköisesti syyllistyvän rikokseen tai aiheuttavan vaaraa yleiselle 
turvallisuudelle. Sinun ei tarvitse antaa henkilötietojasi muille kuin poliisille (silloinkin vain nimi, 
osoite ja henkilötunnus!), ja sinulla on henkilötietolain mukaan oikeus tietää, miksi tietosi kerätään, 
mihin rekisteriin ja kuka sitä hallinnoi. 

2. Siviiliasuisen poliisin tai vartijan on näytettävä virkamerkkinsä pyydettäessä - heidän on aina 
pyydettäessä todistettava olevansa virkatehtävissä, ennen kuin heillä on oikeutta käyttää virkaansa 
kuuluvia valtuuksia. Pyydä aina kanssasi asioivien poliisien nimet ylös - jos kohteliaaseen pyyntöön ei 
suostuta, ilmoita lakitukiryhmälle. Vartijoiden on aina pyydettäessä näytettävä vartijakorttinsa ja an¬ 
nettava pyydettäessä firmansa vastaavan hoitajan (esimiehensä) nimi ja yhteystiedot. 

3. Jos sinut viedään putkaan, sinulta voidaan ottaa henkilökohtainen omaisuutesi ja kaikki, millä voisit 
ehkä vahingoittaa itseäsi - hakaneulat, rintaliivit jne. Voit pyytää mukanasi olevia kirjoja, lehtiä, peli¬ 
kortteja ym. mukaan putkaan. Sinulla on myös oikeus saada kynä ja paperia. Ennen putkaan viemistä 
sinulta kysytään sairauksista tai lääkityksistä, ja tämä on oikea hetki kertoa esimerkiksi 
kasvisruokavaliosta ja allergioista, vaikkei niitä erikseen kysytäkään. 

4. Sinua saadaan pitää kiinni 12 tuntia. Jos siitä rikoksesta, mistä sinua epäillään, laissa säädetty 
maksimirangaistus on vähintään vuoden vankeutta (esim. vahingonteko), sinua saadaan pitää kiinni 24 
tuntia, koska on edellytykset pidätykselle. Vuorokauden jälkeen sinulle pitää joko ilmoittaa pidätyksestä 
tai päästää vapaaksi. Mikäli sinut pidätetään, sinua saadaan pitää kiinni kolme vuorokautta. 

5. Kiinniotetulla on oikeus ruokavalionsa mukaiseen ravintoon, mutta ruokaa ei ole pakko antaa, jos 
kiinnipitoaika on vähemmän kuin 12 tuntia. Sinulla on kuitenkin oikeus saada juomavettä halutessasi. 
Kiinniotetulla on oikeus myös terveydenhoitoon ja reseptilääkkeisiinsä, mikäli ne ovat mukana. Jos 
olet saanut vammoja kiinnioton yhteydessä, käy kuvauttamassa ne lääkärillä heti vapauduttuasi. 

6. Kiinniotetulla ei ole oikeutta puhelinsoittoon. Alaikäisen säilöönotosta on ilmoitettava välittömästi 
huoltajalle. 




